Twee vas oor Harmony Gold-streeksbestuurder se moord | Maroela Media
Nog twee verdagtes, onderskeidelik 27 en 35 jaar oud, is in hegtenis geneem in verband met die moord op Simphiwe Kubheka, bestuurder van Harmony Gold.
Khubeka (36) was die streeksbestuurder van die derde grootste goudmynmaatskappy in Suid-Afrika. Hy is verlede week Donderdag in sy motor doodgeskiet.
Brig. Motantsi Makhele, woordvoerder van die polisie, het gesê die twee verdagtes is Sondag in hegtenis geneem. ŉ Derde verdagte, Lehlohonolo Thethe (25), het Maandag in die hof verskyn. Hy is Vrydag in hegtenis geneem.
“Khubeka het van Tshepong-myn weggery toe hy in sy motor geskiet is,” het Makhele verduidelik. “Hy het twee skietwonde opgedoen, een in sy kop en een in sy regterarm. Hy is op die toneel dood verklaar.”
Al drie verdagtes sal na verwagting Woensdag in die Welkom-landdroshof verskyn.
Geen respek of vrees vir die landswette of geregsdienaars nie ,Ek dink die landswette moet geskrap word en met die tien gebooie vervang word en die strawwe met die gebruik van n oog vir n oog en n tand vir n tand.
Die hele Vrystaatse Goudveld is vasgevang in die greep van Mafia base wat die Zama-Zama’s beheer. Die weeklikse moordsyfers in die streek is skokkend. Jy kan n huurmoordenaar vir so min as R500 kry. Die streeksbestuurder wat vermoor is, was bekend daarvoor dat hy alles in die stryd gewerp het om onwettige mynbedrywighede te bekamp. Die plek is tans n misdaadnes.